﻿Va rog sa primiti pe aceasta cale scrisoarea de raspuns pe care am expediat-o persoanei 
care semneaza cu Kety Briio, probabil un pseudonim.  
     In numele principiului "Audiatur et altera pars" va rog sa retransmiteti acest mesaj al 
meu celorlalti corespondeti ai dumneavoastra. Despre existenta surselor primare 
imposibil de falsificat trebuie sa afle cat mai multi.  
                                                                     Cu multe urari de mai bine 
                                                                       George Liviu Teleoaca 
  
                                       Stimate Kety Briio 
    Sincer vorbind va sunt recunoscator pentru faptul ca repuneti in discutie 
problema secuilor. Important este faptul daca sunteti dispus sa duceti pana la 
capat si in mod public aceasta dezbatere din care lipsesc multe surse 
primare, asa cum se intampla in toate demersurile cu caracter partizan 
propagandistic? Documetatia de tip Wikipedia are caracter orientativ si de 
cele mai multe ori este discutabila. In acest caz ea este si condamnabila 
fiindca a refuzat sa arate ca tandemul Soare-Luna care mobileaza scutul 
heraldic al secuilor inca din momentul tratatului numit Unio Trium 
Nationum este un stravechi simbol exclusiv dacic prezent numai pe stemele 
Moldovei si ale Munteniei, dar si pe reprezentarile cu Calaretul Trac care 
mai poarta in spate si Dragonul Dacic.  
     De asemenea, Wikipedia ascunde lucrarea profesorului ceangau Dumitru 
Malinas care a fost haituit de autoritatile maghiare pentru ca a demostrat 
originea autohtona a ceangailor. In egala masura Wikipedia nu scoate niciun 
cuvant despre faptul ca ceangaii au demonstrat recent in fata unei delegatii a 
Comunitatii Europene condusa de o doamna din Finlanda ca se considera 
ROMANI. Chiar nu ati vazut portul lor romanesc. Eu l-am vazut in revista 
de limba maghiara A HID.   
        Ati trecut mult prea usor peste faptul ca organizarea de obste este 
specifica romaneasca, ca bessi sau bisenii sunt neam tracic, dar si peste 
faptul ca Vlahita (rebotezata Olahfalau), genereaza un intreg sistem de 
toponime secuiesti care atesta caracterul autohton al secuilor. Nu vorbiti 
nimic despre faptul ca secuii aveau acelasi scris cu al valahior asa dupa cum 
consemneaza Simon de Keza.  
     Ceea ce nu mai vreti sa se stie si treceti sub tacere este faptul ca secuiul 
Gheorghe Doja avea rude si ajutoare cu nume romanesti intraductibile. In 
Attach aveti un articol care a fost publicat si republicat, la care nu s-a 
raspuns din lasitate de teama ca adevarul va iesi astfel la lumina. Multele 
controverse privind originea secuilor sunt de fapt tot atatea tentative de a 
ascunde faptul ca secuii sunt autohtoni. Atunci cand s-a vazut ca o 
contrafacere nu sta in picioare s-a incercat o alta si de aici multimea 
ipotezelor care in cele din urma se anuleaza reciproc.  
    Nu numai secuii, ci toti vorbitorii de limba maghiara din Romania, dar si 
din zonele invecinate sunt la origine autohtoni constransi sa treaca la 
catolicism si apoi maghiarizati, deseori prin teroare. Pentru documentare va 
rog sa consultati si lucrarea lui Ion Dragan intocmita pe baza documentelor 
de arhiva. 
      
PE  URMELE  CAUCONIL0R 
  
Reflexii pe marginea eseului cu acelaşi titlu apărut în 
volumul       Mărturiile Anamnezei la Editura Paideia, Bucureşti 2004 
sub semnătura domnului academician Alexandru Surdu. 
  
          Cauconii, aflăm încă de la  Homer, erau de origine tracă şi trăiau pe 
râul Kaukon în Kaukonia, care cuprindea regiunea Elis şi părţi din Ahaia şi 
Arkadia. Ei ar fi migrat din nordul Peninsulei Balcanice pe la anul 1600 
î.Chr. Pe cei rămaşi în vatra originară Ptolemeus (sec. II d.Chr.) îi va regăsi 
cu numele de  cauconensis la nord de Dunăre printre triburile din Dacia, în 
Ţara Bârsei şi în împrejurimi, dar fără a trece de Carpaţii Răsăriteni.  
Prin coroborarea informaţiilor referitoare la teritoriul lor, dacii 
cauconi au trăit în sud-estul Transilvaniei cuprinzând nu numai Ţara Bârsei, 
ci şi o parte din actualul judeţ Harghita, spre izvoarele Oltului, ca şi părţi din 
judeţele Buzău şi Mureş (pg. 17). Tot în această zonă Amianus Marcellinus 
a consemnat existenţa unui ţinut numit Caucaland, iar mărturia unui soldat 
roman se referă la un munte Caucas pe lângă râul Olt.  
          Ca urmare a faptului că erau un vechi neam autohton atestat încă din 
antichitate, lingvistul german J.Grimm a avut posibilitatea să constate 
legătura dintre denumirile de cauci, cauconi şi Caucaland pentru a le asocia 
acestora şi denumirea de Cogaion cu conotaţia sa religioasă. Pe de altă parte 
filologul german J.Wolff considera că şi denumirea de Kockel cu variantele 
Kukel şi Kukula utilizată şi de saşi pentru a desemna Târnavele ar proveni 
din anticul coca sau cuca, care înseamnă munte, cu menţiunea că cel mai 
important munte din zona Târnavelor se numeşte Cogan, cu variantele mai 
vechi Cocan sau Chuchal, denumire care ne arată că originea lor este, de 
fapt, hidronimul Kukula menţinut şi astăzi în uz de secuii. 
                                               
Cine nu îşi ştie trecutul nu este vrednic nici de prezent 
Toate aceste asocieri dintre toponime şi etnonime puse demult în 
evidenţă de savanţii germani, conduc la concluzia că tribul dacic al 
cauconilor este acelaşi cu neamul sikuli-lor, adică al secuilor care ocupă şi 
astăzi acelaşi ţinut şi mai ales folosesc străvechea denumire de Kükülö. 
Numai în legătură cu acest hidronim ţinutul lor a şi purtat denumirea de 
Ciculia, iar locuitorii numele de ciculi, aşa cum au consemnat călătorii 
străini, nume care s-a pronunţat şi siculi, iar apoi secui. 
Viteji, aidoma cauconilor din Elis, siculii dacici şi-au păstrat 
individualitatea nobleţei de autohtoni, stăpâni pe ţinuturilor lor, ceea ce a 
impus coroanei de la Buda recunoaşterea demnităţii lor colective. Captaţi 
mai mult prin viclenie în sfera de interes a coroanei de la Buda ei au fost 
maghiarizaţi treptat prin mijloace din ce în ce mai dure. Deşi maghiarizaţi în 
bună parte, ei nu sunt nici avari, nici gepizi, nici huni, nici pecenegi, aşa cum 
mai cred unii istorici, tocmai fiindcă sunt autohtoni, sunt membrii unui 
foarte vechi neam dacic, singurii care au dat nume locurilor pe care trăiesc, 
seriile lor toponimice de vârstă neolitică fiind o altă mare dovadă a faptului 
că sunt  
 b ă ş t i n a ş i.     
                                                                                                                           
            Recapitulând, va trebui să arătăm lumii întregi că cei numiţi astăzi 
secuii sau siculii sunt urmaşii autohtonilor denumiţi cauconi (a se citi 
caucoli din Caucaland  înregistrat de Marcelinus), iar mai târziu  ciculi 
fiindcă au trăit şi trăiesc pe văile râurilor denumite încă din antichitate prin 
hidronimul autohton Kukula. 
Având în vedere că maghiarizarea lor forţată echivalează cu 
imprescriptibilul genocid etnic ne revine obligaţia, ca în numele adevărului, 
să facem distincţia maghiarizat-maghiar, grea de atâtea implicaţii. I-am uitat 
şi continuăm să îi uităm pe cei de o fire cu noi şi soarta nu iartă. Din 
ignoranţă şi din comoditate operăm cu teorii de tip Roesler, deşi adevărul 
istoric cu privire la secui se susţine cu argumente: 
1.     Geografice şi toponimice, din lucrările ştiinţifice ale lui Sabin 
Oprean (1928) şi Coriolan Suciu (1974). Vlăhiţa este numită în 
maghiară chiar Olah Falu, adică satul valahilor. Prezenţa lor sub 
numele de cauconi în sud-estul Transilvaniei este probată de harta lui 
Ptolemeu din secolul II, dar şi de către călători străini ca Georg 
Reicherstorfer care la 1527 îi numea ciculi ca şi Ferrante Capece în 
februarie 1584. 
2.     Arheologice, având în vedere vestigiile de cetăţi dacice şi romane 
din zonă 
3.     Istorice, prin denunţarea legilor de maghiarizare din anii 1842, 
1879, 1883 şi 1907, dar mai ales prin interpretarea corectă a 
informaţiilor oferite de Simon de Keza privind scrierea lor valahică 
sau cele evidenţiate de istoricul contemporan doctor Mircea Dogaru, 
care inclusiv în revista LUMEA arată, citând însemnările de la 1761 
ale generalului von Bucow, că în cel mai maghiarizat scaun din 
secuime din 102 sate 99 erau locuite de români.  
4.     Heraldice. Fiindcă în sfârşit s-au recunoscut secui-secui, deci 
autohtoni şi nu altceva, vor redescoperi că începând cu epoca 
tratatului UNIO TRIUM NATIONUM s-au ilustrat în heraldică prin 
tandemul de semne primordiale dacice soarele-luna, tandem deseori 
regăsit şi pe tăbliţele de plumb cu scriere dacică de la Sinaia (vezi 
ziarul „Gardianul” din 30mai-4iunie 2005), dar şi în balada Mioriţa 
inaderentă pentru un eventual spirit alogen, dar pe care sufletul 
originar al secuilor maghiarizaţi a păstrat-o alături de alte balade 
autohtone traduse odată cu propria lor maghiarizare forţată. Acelaşi 
tandem „ca unitate SOARE-LUNĂ” mai apare numai în stemele de 
sorginte dacică ale Moldovei şi ale Ţării Româneşti şi la nimeni 
altcineva în lume. De aici şi concluzia evidentă că şi secuii aparţin 
aceluiaşi neam. Orice altă explicaţie invocând asocieri cu probabilitate 
zero frizează ridicolul. 
5.     Religioase. Vechi biserici ortodoxe dărâmate în secuime. 
6.     Antroponimice, din lucrările ştiinţifice ale lui G.Popa - Lisseanu şi 
ale lui  I.I. Rusu (1986), care pe baza documentelor de arhivă 
dovedesc maghiarizarea familiilor româneşti prin nume ca Albu, Boér, 
Bokor (Bucur), Karácsony, Csipán (cioban în graiul aromânilor), Dán, 
Fogarasi, Kosztin, Lunguj, Lupuj, Mirtse, Moldván, Nyisztor, Oláh, 
Oltyán, Pászkuly, Ráduly, Sztojka, Szávuly, Sérbán, Zsunkuy (se 
citeşte Juncu) şi multe, multe altele, ceea ce nu poate fi considerată o 
problemă a persoanelor respective, ci a naţiunii române şi a României 
din moment ce astăzi liderii acestor români maghiarizaţi odată cu 
numele lor cer autonomie teritorială. Aceste nume dovedesc încă 
odată că împotriva Neamului Românesc s-a practicat imprescriptibilul 
genocid etnic care nu poate servi de bază pentru pretenţiile teritoriale 
numite autonomie.   
7.     Sociologice. Lucrările bine documentate cu date culese din teren 
de Maria Cobianu-Băcanu (1998 şi 2000), doctor în filozofie la 
Institutul de Sociologie al Academiei Române. 
              Este de la sine înţeles că din cele şapte grupe de argumente chiar şi 
numai o singură grupă este suficientă pentru a susţine definitiv calitatea de 
autohtoni a secuilor ca trup din trupul ţării, chiar dacă au fost maghiarizaţi 
forţat de către defuncta putere imperială în mai multe etape bine cunoscute 
de istorie.    
              Le-am menajat prin tăcere drama deznaţionalizării ca mama cea 
adevărată din cunoscuta piesă de teatru Cercul de cretă caucazian. Nici 
acum nu vom proceda altfel, dar nu pot fi legalizate contrafacerile celor care 
mânaţi de interese străine practică intriga şi minciuna spre continua hărţuire 
şi în final dezagregarea României. O lege privind protejarea minorităţilor, 
oricare ar fi conţinutul ei, obligă majoritatea să se subordoneze oricărui 
minoritar devenit astfel un protejat, fiindcă obţine un statut preferenţial, ceea 
ce este inadmisibil din moment ce într-o ţară democratică legile sunt aceleaşi 
pentru toţi.  
              În cazul minorităţii maghiarizate din România situaţia se dovedeşte 
a fi foarte periculoasă prin faptul că au devenit masă de manevră pentru 
iredentismul mărturisit pe care îl implică incalificabila contestare a tratatului 
de pace semnat de toate părţile la Trianon.  
              Democraţia nu poate servi ca umbrelă pentru nici unul din paşii pe 
care îi face iredentismul, tot aşa după cum toleranţa manifestată faţă de 
iredentism într-o lume a competiţiei acerbe echivalează cu sinuciderea. Cine 
poartă pe umeri soarta unei naţiuni nu poate fi nici naiv, nici dezinformat, 
nici fricos şi nici credul.  
              Sechelele fostelor asupriri nu pot deveni temei pentru noi asupriri 
prin fărâmiţarea României şi nici pretext pentru continua batjocorire a 
acestui Neam Românesc. 
  
           G. L. Teleoacă 
                                                                                      liviuteleoaca@yahoo.com   
             
    Inchei cu rugamintea de a-mi raspunde.  
                                                                Cu multe urari de mai bine 
                                                                   George Liviu Teleoaca 
  
 
